**Likumprojekta**

**„Grozījumi Brīvas pakalpojumu sniegšanas likumā”
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi Brīvas pakalpojumu sniegšanas likumā (turpmāk – likumprojekts) izstrādāts atbilstoši Ministru kabineta 2014. gada 14. janvāra protokollēmuma Nr. 2 (25.§, TA-3501) 6.1. apakšpunktam, kas paredz Vides aizsardzības un reģionālās attīstības ministrijai sagatavot un līdz 2016. gada 31. decembrim noteiktā kārtībā Ministru kabinetā iesniegt likumprojektu „Grozījumi Brīvas pakalpojumu sniegšanas likumā”, izslēdzot likuma V nodaļu „Vienotais valsts un pašvaldību pakalpojumu portāls un tā pārzinis”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | Brīvas pakalpojumu sniegšanas likuma darbības joma ir attiecināma uz brīvu pakalpojumu apriti un saimniecisko darbību veikšanu Eiropas Savienības dalībvalstīs pakalpojumu jomā. Brīvas pakalpojumu sniegšanas likuma V nodaļā ir noteiktas prasības par vienotā valsts un pašvaldību pakalpojumu portālu (Valsts pārvaldes pakalpojumu portālu) un tā pārzini, t.sk., par:1. vienotā valsts un pašvaldības pakalpojumu portāla adreses nosaukumu un tajā pieejamo informāciju,
2. vienotā valsts un pašvaldību pakalpojumu portāla pārzini un tā pienākumus,
3. vienotā valsts un pašvaldību pakalpojumu portāla darbību,
4. deleģējumu par informācijas apmaiņu starp portāla pārzini un atbildīgajām iestādēm, kā arī par kārtību, kādā aktualizē vienotajā pakalpojumu portālā ietverto informāciju.

2014. gada 14. janvārī Ministru kabinets apstiprināja likumprojektu „Publisko pakalpojumu likums”, kura mērķis ir nodrošināt publisko pakalpojumu sistēmas attīstību, lai uzlabotu publisko pakalpojumu sniegšanas efektivitāti un kvalitāti, kā arī mazinātu klientiem administratīvo slogu, vienlaikus šajā likumprojektā iekļaujot arī Valsts pārvaldes pakalpojumu portāla regulējumu, lai tā portāla normas tiktu attiecināmas uz visu iestāžu sniegtajiem pakalpojumiemSaeima 2014. gada 18. decembrī plenārsēdē pieņēma likumprojektu „Publisko pakalpojumu likums” 1. lasījumā, un sadarbībā ar Vides aizsardzības un reģionālās attīstības ministriju (turpmāk – Ministrija) izveidoja darba grupu „Publisko pakalpojumu likumprojekta redakcijas precizēšana” (turpmāk – Darba grupa). Darba grupā bija Saeimas deputāti, Latvijas Pašvaldību savienības un Latvijas Lielo pilsētu asociācijas pārstāvji, Ministrijas pārstāvji, kā arī tika pārstāvēta Latvijas Tirdzniecības un rūpniecības kamera. Līdz 2016. gada februāra beigām notika vairākas Darba grupas sanāksmes, kuru rezultātā tika precizēta Publisko pakalpojumu likumprojekta redakcija. Rezultātā darba grupas locekļu saskaņota precizētā Publisko pakalpojuma likumprojekta redakcija 2016. gada 27. februārī tika iesniegta Saeimas Valsts pārvaldes un pašvaldības komisijai kā deputātu priekšlikums, taču ņemot vērā Saeimas Juridiskā biroja atzinumu par to, ka nav nepieciešams atsevišķs likums, bet būtu pietiekami ar grozījumiem Valsts pārvaldes iekārtas likumā, Saeimas Valsts pārvaldes un pašvaldības komisija virzīja un Saeima 2016. gada 5. maijā pieņēma likumu “Grozījumi Valsts pārvaldes iekārtas likumā” (Nr. 518/Lp12) (turpmāk - Grozījumi Valsts pārvaldes iekārtas likumā), kur tika pārņemtas normas no Publisko pakalpojumu likumprojekta. Ņemot vērā iepriekš minēto situāciju, šobrīd Publisko pakalpojumu likumprojekts ir zaudējis juridisko tiesību aktu nozīmi un Publisko pakalpojumu likumprojekts netiks tālāk virzīts uz apstiprināšanu. Jāuzsver, ka Grozījumos Valsts pārvaldes iekārtas likumā (Valsts pārvaldes iekārtas likuma 100.pants) ir nostiprinātas normas par valsts pārvaldes pakalpojumu portālu (iepriekš lietotā definīcija Publisko pakalpojumu likumā – publisko pakalpojumu portāls) un pakalpojumu katalogu, nosakot, ka Valsts pārvaldes pakalpojumu portāls ir tīmekļa vietne, kas vienuviet nodrošina valsts pārvaldes pakalpojumu un ar tiem saistītās informācijas pieejamību privātpersonām un valsts pārvaldei, piekļuvi e-pakalpojumiem un elektronisko saziņu starp privātpersonām un valsts pārvaldi. Vienlaikus ir noteikts arī tīmekļa vietnes adrese, un noteikts, ka tajā ir ievietots pakalpojumu katalogs. Pakalpojumu katalogā iekļauj aktuālu informāciju par visiem valsts pārvaldes sniegtajiem pakalpojumiem. Grozījumos Valsts pārvaldes iekārtas likumā ir noteikts arī deleģējums Ministru kabinetam, kas nosaka valsts pārvaldes pakalpojumu portāla pārzini, viņa pienākumus un atbildību, iestādes pienākumus un atbildību, valsts pārvaldes pakalpojumu portāla izmantošanas un pārvaldības kārtību, kā arī pakalpojumu kataloga vešanas kārtību un tajā ietveramo informāciju.Saskaņā ar Grozījumiem Valsts pārvaldes iekārtas likumā, 97. – 100. pantā Ministru kabinetam doto deleģējumu, 2016. gada 15. decembrī Valsts sekretāru sanāksmē tika izsludināti Ministrijas sagatavotie Ministru kabineta noteikumu projekti “Valsts pārvaldes e-pakalpojumu noteikumi” (VSS-1210), “Valsts pārvaldes pakalpojumu portāla noteikumi” (VSS-1211), “Valsts un pašvaldību vienoto klientu apkalpošanas centru veidi, sniegto pakalpojumu apjoms un pakalpojumu sniegšanas kārtība” (VSS-1212) un “Valsts pārvaldes pakalpojumu uzskaites, sniegšanas un kvalitātes kontroles kārtība” (VSS-1213). Ministrijas sagatavotajā Ministru kabineta noteikumu projektā “Valsts pārvaldes pakalpojumu portāla noteikumi” (VSS-1211) ir noteikts, ka tie ir izdoti saskaņā ar Valsts pārvaldes iekārtas likuma 100.panta ceturto daļu, un Brīvas pakalpojumu sniegšanas likuma 19.panta otro daļu. Noteikumi nosaka: 1.valsts pārvaldes pakalpojumu portāla izmantošanas un pārvaldības kārtību;2.portāla pārzini, viņa pienākumus un atbildību, kā arī valsts pārvaldes iestādes pienākumus un atbildību;3.informācijas apmaiņas kārtību starp portāla pārzini un valsts pārvaldes iestādi;4.kārtību, kādā aktualizē portālā ietverto informāciju.Ministrijas sagatavotajā Ministru kabineta noteikumu projektā “Valsts pārvaldes pakalpojumu portāla noteikumi” (VSS-1211) vienlaikus ir veikta atsauce uz Brīvas pakalpojumu sniegšanas likuma 19. panta trešo daļu, kas nosaka, kāda informācija ir jāpublicē portālā Brīvas pakalpojumu sniegšanas likuma kontekstā, līdz ar to normas netiks dublētas.Ņemot vērā iepriekš minēto, un to ka Valsts pārvaldes iekārtas likuma 100. pantā noteiktās deleģējumā ietvertās normas pašlaik dublē Brīvas pakalpojumu sniegšanas likumā esošās normas (jāņem vērā, ka Brīvas pakalpojumu sniegšanas likuma darbības joma ir šaurāka par Valsts pārvaldes iekārtas likuma darbības jomu) par valsts pārvaldes pakalpojumu portālu, ir nepieciešams veikt normatīvo aktu harmonizāciju un Brīvas pakalpojumu sniegšanas likumā veikt grozījumus, attiecīgās normas par valsts pārvaldes pakalpojumu portālu precizējot vai svītrojot. Lai arī Ministru kabineta 2014. gada 14. janvāra protokollēmuma Nr. 2 (25.§, TA-3501) 6.1. apakšpunkts nosaka izslēgt Brīvas pakalpojumu sniegšanas likuma V nodaļu „Vienotais valsts un pašvaldību pakalpojumu portāls un tā pārzinis”, pieņemot attiecīgos grozījumus Valsts pārvaldes iekārtas likumā un izstrādājot Ministru kabineta noteikumu projektu “Valsts pārvaldes pakalpojumu portāla noteikumi” ir secināms, ka nav nepieciešams izslēgt visu Brīvas pakalpojumu sniegšanas likuma V nodaļu, bet gan tā ir jāprecizē, nosakot: 1. Brīvas pakalpojumu sniegšanas likuma V nodaļas nosaukumu izmaiņas. Spēkā esošā nodaļa nosaka vienoto valsts un pašvaldību pakalpojumu portālu un tā pārzini, jo līdz grozījumiem Valsts pārvaldes iekārtas likumā citos normatīvos aktos netika noteikta valsts pārvaldes pakalpojumu portāla darbība. Šobrīd to nosaka Valsts pārvaldes iekārtas likums, tāpēc Brīvas pakalpojumu sniegšanas likumā ir jānosaka, kur ir pieejama Eiropas Parlamenta un Padomes 2006. gada 12. decembra direktīvas Nr. 2006/123/EK par pakalpojumiem iekšējā tirgū izpildei noteiktā informācija.
2. Brīvas pakalpojumu sniegšanas likuma 18. panta izslēgšanu, jo tas noteica Valsts pārvaldes pakalpojumu portāla pārzini un tā pienākumus. Tā kā Valsts pārvaldes iekārtas likuma 100. panta ceturtajā daļā ir noteikts deleģējums Ministru kabineta noteikumos noteikt gan valsts pārvaldes pakalpojumu portāla pārzini, gan tā pienākumus un atbildību, speciālo un vispārējo normu sistematizācijas iemesla un normu dublēšanās dēļ, no Brīvas pakalpojumu sniegšanas likuma šīs normas ir jāizslēdz;
3. Likumā vienotu terminoloģijas lietošanu. Valsts pārvaldes iekārtas likumā, ievērojot tajā lietoto terminoloģiju, tika mainīts portāla nosaukums uz valsts pārvaldes pakalpojumu portālu, līdz ar to nepieciešams tehniska rakstura redakcionāls labojums arī Brīvas pakalpojumu sniegšanas likumā;
4. Brīvas pakalpojumu sniegšanas likuma 20. panta izslēgšanu, jo tas dublē šobrīd Valsts pārvaldes iekārtas likuma 100. panta trešās daļā noteikto.

Elektroniskais Vienotais kontaktpunkts Eiropas Parlamenta un Padomes 2006.gada 28.decembra Direktīvas 2006/123/EK par pakalpojumiem iekšējā tirgū kontekstā darbosies valsts pārvaldes pakalpojumu portāla ietvaros, nodrošinot attiecīgās informācijas pieejamību valsts pārvaldes pakalpojumu portāla uzņēmēju (komersantu) sadaļā.Likumprojektā ir noteikts, ka attiecīgie grozījumi stāsies spēkā ar 2017. gada 1. jūliju.  |
| 3. | Projekta izstrādē iesaistītās institūcijas | Valsts reģionālās attīstības aģentūra, Ekonomikas ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes iestādes (tai skaitā, pašvaldības un to iestādes). |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. Sabiedrības grupām un institūcijām likumprojekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  Lai nodrošinātu normatīvo aktu harmonizāciju, vienlaikus ar Ministrijas 2016.gada 15.decembra Valsts sekretāru sanāksmē izsludināto Ministru kabineta noteikumu projektu “Valsts pārvaldes pakalpojumu portāla noteikumi” (VSS-1211) apstiprināšanu par spēku zaudējušiem tiks atzīti Ministru kabineta 2010. gada 25. maija noteikumi Nr. 480 „Vienotā pakalpojumu portāla informācijas apmaiņas kārtība” . Izstrādātais noteikumu projekts tiks izdots arī uz Brīvas pakalpojumu sniegšanas likuma 19. panta otrās daļas noteiktā deleģējuma, līdz ar to tajā tiks iekļautas Ministru kabineta 2010. gada 25. maija noteikumi Nr. 480 „Vienotā pakalpojumu portāla informācijas apmaiņas kārtība” normas. Paredzēts, ka minētais noteikumu projekts stāsies spēkā ar 2017.gada 1.jūliju, līdz ar to noteikumu projekta spēkā stāšanas termiņš sakrīt ar likumprojekta spēkā stāšanos.  |
| 2. | Atbildīgā institūcija | Vides aizsardzības un reģionālās attīstības ministrija.  |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2006.gada 12.decembra Direktīva 2006/123/EK par pakalpojumiem iekšējā tirgū (OV L 376, 27.12.2006., 36./68. lpp.).Saskaņā ar Brīvas pakalpojumu sniegšanas likuma 15.panta septīto daļu likumprojekts ir uzskatāms par tehnisko likumprojektu pakalpojumu jomā. Pamatojoties uz iepriekš minēto un Ministru kabineta 2016.gada 28.jūnija noteikumu Nr.419 „Noteikumi par informācijas apmaiņas un uzraudzības kārtību Iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un Eiropas profesionālās kartes izdošanas kārtību” likumprojekts tiks iesniegts izvērtēšanai Eiropas Komisijā. |
| 2. | Citas starptautiskās saistības | Likumprojekts šo jomu neskar. |
| 3. | Cita informācija | Nav. |
| 1. tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1. apakšpunktā un jau tikusi norādīta arī V sadaļas 1. punktā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **Eiropas Parlamenta un Padomes 2006.gada 28.decembra Direktīva 2006/123/EK par pakalpojumiem iekšējā tirgū** |
| 6.pants | Likumprojekta17. pants  | Pārņemts pilnībā | Stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Likumprojekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Likumprojekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministrijas tīmekļa vietnē [www.varam.gov.lv](http://www.varam.gov.lv) sadaļā „Normatīvo aktu projekti” 2017.gada 19.janvārī tika publicēts paziņojums par sabiedrības līdzdalības iespējām likumprojekta izstrādes procesā, līdz ar to ieinteresētajām personām ir iespēja izteikt viedokli un sniegt priekšlikumus |
| 2. | Sabiedrības līdzdalība projekta izstrādē | Likumprojekts kopā ar sākotnējās ietekmes novērtējuma ziņojumu (anotāciju) 2017.gada 19.janvārī ievietots Ministrijas tīmekļa vietnē [www.varam.gov.lv](http://www.varam.gov.lv) sadaļā „Sabiedrības līdzdalība”, aicinot sabiedrību izteikt savu viedokli, iesniedzot ministrijai priekšlikumus rakstiskā veidā. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts reģionālās attīstības aģentūra, Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru, |
| 3. | Cita informācija | Nav. |

Vides aizsardzības un

reģionālās attīstības ministrs K. Gerhards

Vides aizsardzības un

reģionālās attīstības ministrijas valsts sekretārs R. Muciņš

Gaile, 67026546

inese.gaile@varam.gov.lv